৩. আবু আমের ইয়াহ্ইয়া বিন আব্দুর রহমান বিন আহমাদ বিন রবী আশ‘আরী (মৃঃ ৬৩৯/১২৪১ খ্রিঃ) : ইমাম কুরতুবী তাঁর সম্পর্কে বলেছেন,أخبرنا الشيخ الفقيه الإمام المحدث القاضي أبو عامر يحيى بن عامر بن أحمد بن منيع الأشعري نسبا ومذهبا بقرطبة- أعادها الله- في ربيع الآخر عام ثمانية وعشرين وستمائة قراءة مني عليه- ‘শায়খ ফকীহ ইমাম মুহাদ্দিছ কাযী আবু আমের ইয়াহ্ইয়া বিন আমের বিন আহমাদ বিন মানী‘ আশ‘আরীর নিকট পড়ার সময় ৬২৮ হিজরীর রবীউল আখের মাসে আমাদেরকে কর্ডোভায় বর্ণনা করেন। আল্লাহ তা পুনরুদ্ধার করুন’।[23] মার্রাকুশী বলেন,وروى-أى القرطبى- عن أبي عامر بن ربيع وأكثر عنه- ‘কুরতুবী আবু আমের বিন রবী থেকে অনেক হাদীছ বর্ণনা করেছেন’।[24] তিনি কুরতুবীকে অধিকাংশ হাদীছ বর্ণনার ইজাযত দিয়েছেন।[25]